|  |  |
| --- | --- |
| Slika na kojoj se prikazuje stol, sjedenje, računalo, lopta  Opis je automatski generiran  IZVJEŠĆE O RADU  za 2021. godinu | **Javna ustanova**  **LOKALNA RAZVOJNA AGENCIJA POŽEGA** |

# SAŽETAK DJELOKRUGA RADA

Javna ustanova Lokalna razvojna agencija Požega (u nastavku Agencija) osnovana je od strane Gradskog vijeća Grada Požege Odlukom o osnivanju Javne ustanove Lokalna razvojna agencija Požega (Službene novine Grada Požege, broj: 19/18., 2/19. i 16/19.) kao javna ustanova u svrhu učinkovite koordinacije i poticanja regionalnog razvoja. Agencija je upisana u sudski registar kod Trgovačkog suda u Osijeku, Stalna služba u Slavonskom Brodu na temelju Rješenja, pod poslovnim brojem: Tt-19/1122 od 22. veljače 2019. godine, MBS: 030215212. OIB Agencije je: 16539096480.

Agencija obavlja sljedeće djelatnosti:

- poticanje razvoja gospodarstva, turizma, poljoprivrede i organizacija civilnog društva Grada Požege

- koordiniranje izrade strategija razvoja jedinica lokalne samouprave

- koordiniranje izrade akcijskih planova za provedbu strategija razvoja jedinica lokalne samouprave, praćenje provedbe strategija razvoja jedinica lokalne samouprave, poticanje pripreme razvojnih projekata na području jedinice lokalne samouprave

- sudjelovanje u izradi razvojnih projekata i strateških projekata regionalnog razvoja statističke regije

- suradnja s drugim lokalnim razvojnim agencijama i regionalnim koordinatorima radi stvaranja i provedbe zajedničkih projekata

- sudjelovanje u provedbi programa Ministarstva i drugih središnjih tijela državne uprave

- sudjelovanje u razvojnim projektima i programima, financiranih iz nacionalnih ili EU sredstava,

- priprema i provedba razvojnih programa i projekata Grada Požege financiranih iz sredstava EU fondova

- pružanje savjetodavne i tehničke pomoći u pripremi projekata gospodarskih subjekata s područja Grada Požege

- pružanje savjetodavne i tehničke pomoći u pripremi projekata organizacija civilnog društva s područja Grada Požege

- poticanje javno-privatnih i javno-civilnih međusektorskih partnerstava razvoja poduzetničke infrastrukture razvoja malog i srednjeg poduzetništva

- izgrađivanje institucionalnih kapaciteta promocija gospodarstva i turizma Grada Požege

- komunikacija i suradnja s ostalim jedinicama lokalne samouprave, županijom i razvojnim agencijama u poticanju zajedničkih razvojnih projekata, organiziranje i provođenje edukativnih i obrazovnih programa za javni, civilni i gospodarski sektor

- informiranje i savjetovanje javnog, civilnog i gospodarskog sektora

- stvaranje lokalnih, prekograničnih i međunarodnih partnerstava

- privlačenje direktnih domaćih i stranih investicija

- pomoć Gradu Požegi i drugim partnerima u pripremi projekata u skladu s županijskom i nacionalnim razvojnim strategijama i pripremama prijava za financiranje iz nacionalnih i EU izvora financiranja

- istraživanje tržišta i ispitivanje javnoga mnijenja

- promidžba (reklama i propaganda)

- oglašavanje preko medija

- organizacija sastanaka i poslovnih sajmova

- ostale poslovne pomoćne uslužne djelatnosti.

Pored navedenih djelatnosti obavlja i djelatnost upravljanja Poduzetničkim inkubatorom u Požegi, u Industrijskoj ulici broj 39, kao i drugim gospodarstveno-poduzetničkim i poljoprivrednim objektima u vlasništvu Grada Požege.

# ORGANIZACIJA I USTROJSTVO

Sukladno Statutu, tijela Agencije su Upravno vijeće i Ravnatelj. Upravno vijeće upravlja Agencijom te ima predsjednika i četiri člana kojeg imenuje i razrješava Gradonačelnik Grada Požege. Ravnatelj vodi poslovanje Agencije, zastupa i predstavlja Agenciju, te odgovora za zakonitost rada Agencije. Ravnatelj za svoj rad odgovara Upravnom vijeću i Gradonačelniku, te ga imenuje i razrješava Upravno vijeće.

Agencijom je do rujna 2021. upravljala ravnateljica Andreja Menđel. Upravno vijeće je donijelo Odluku o sporazumnom raskidu Ugovora na određeno vrijeme broj: 03/2021.-7 od 03.09.2021. godine kojom je navedeno da funkciju obavlja zaključno sa danom 12.09.2021. godine. Na temelju Odluke Upravnog vijeća broj: 03/2021-8 od 03.09.2021. godine, imenovan je vršitelj dužnosti Dario Colle. Navedenu funkciju je obavljao zaključno sa 14. prosincem 2021. godine. Upravno vijeće Javne ustanove Lokalna razvojna agencija Požega, raspisalo je Javni natječaj za imenovanje ravnatelja Javne ustanove Lokalna razvojna agencija Požega, broj: 05/2021.-5 od 11. listopada 2021. godine te je nakon postupka odabira, donesena Odluka o imenovanju ravnatelja, broj 7/2021.-5 od 30. studenog 2021.

U Odjelu za strateško planiranje, razvojne programe i projekte te poduzetništvo, na mjestu Voditelja odjela za strateško planiranje, razvojne programe i projekte te poduzetništvo je bila zaposlena Ida Dumančić koja je nakon Odluke o imenovanju ravnatelja (prethodno navedenoj), zaposlena na mjestu Ravnateljice. Mjesto Voditelja u Odjelu za strateško planiranje, razvojne programe i projekte za poduzetništvo je od 15. prosinca 2021., upražnjeno. U navedenom odjelu rade djelatnici: Mirjana Gunčević, Dalibor Vranić i Dario Colle, na radnom mjestu stručnog suradnika za poduzetništvo, energetiku, poljoprivredu i turizam.

# IZVJEŠĆE O RADU ZA 2021. GODINU

1. Praćenje provedbe Strategije razvoja jedinice lokalne samouprave i poticanje pripreme razvojnih projekata na području jedinica lokalne samouprave

Grad Požega donio je Strategiju razvoja Grada Požege za razdoblje od 2014. do 2020. godine u kojoj su definirani opći i specifični ciljevi koji se žele ostvariti te prioriteti koji će doprinijeti ostvarenju zadanih ciljeva. Nadalje, definirane su mjere za zadane prioritete te ključne aktivnosti kojima će se ostvariti prioriteti. Agencija u 2021. godini prati provedbu Strategije razvoja Grada Požege, priprema projekte definirane Strategijom sukladno raspoloživim natječajima, provodi planirane projekte sukladno raspoloživim sredstvima, potiče zajedničke razvojne projekte s drugim jedinicama lokalne i područne (regionalne) samouprave, sudjeluje u provedbi projekata s drugim jedinicama lokalne samouprave i drugo.

1. Sudjelovanje u izradi razvojnih projekata i strateških projekata regionalnog razvoja statističke regije te suradnja s drugim lokalnim razvojnim agencijama radi stvaranja i provedbe zajedničkih projekata

Agencija u 2021. godini aktivno sudjeluje u predlaganju i pripremi razvojnih i strateških projekata regionalnog razvoja statističke regije. Aktivno surađuje s drugim lokalnim razvojnim agencijama i regionalnim koordinatorima radi stvaranja i provedbe zajedničkih projekata, tako su održana su tri (3) sastanka i dvanaest (12) međunarodnih sastanaka s projektnim konzorcijem.

1. Priprema i provedba razvojnih programa i projekata Grada Požege financiranih sredstvima EU fondova i nacionalnih sredstava

Agencija je za Grad Požegu u 2021. godini pripremala projekte sukladno dostupnim natječajima iz Operativnog programa Konkurentnost i kohezija 2014.-2020., Operativnog programa Učinkoviti ljudski potencijali 2014.-2020., te drugih Poziva i Natječaja koji su bili dostupni za jedinice lokalne samouprave te javne institucije, proračunske korisnice Grada Požege u 2021. godini. Agencija je sudjelovala u pripremi i prijavi petnaest (15) projekata iz EU natječaja i nacionalnih poziva nadležnih ministarstava i državnih tijela, ukupne vrijednosti 26.584.069,21 kuna te u provedbi četiri (4) projekta ukupne vrijednosti 12.722.678,71 kuna.

Tablica 1.: Priprema projekata za Grad Požegu i proračunske korisnike Grada Požege u 2021. godini

|  |  |  |  |  |  |
| --- | --- | --- | --- | --- | --- |
| **PRIJAVI-TELJ:** | **NAZIV PROJEKTA:** | **POZIV:** | **NADLEŽNO TIJELO:** | **VRIJE-DNOST PROJEKTA:** | **STATUS PROJEKTA:** |
| Grad Požega | Rekonstrukcija rasvjete sportske zgrade – SD Tomislav Pirc | Javni poziv za sufinanciranje izgradnje, građevinskog zahvata i opremanja športskih građevina u 2021. godini | Ministarstvo turizma i sporta | 697.258,75 kn | neuspješno apliciran |
| Grad Požega | Požeški limači-faza II | Nastavak unaprjeđenja usluga za djecu u sustavu ranog i predškolskog odgoja i obrazovanja | Ministarstvo rada i mirovinskoga sustava | 2.325.466,03 kn | odobren |
| Grad Požega | Projekt ulaganja u objekt dječjeg vrtića | Poziv za prijavu projekata usmjerenih na poboljšanje materijalnih uvjeta u dječjim vrtićima u 2021. godini | Središnji državni ured za demografiju i mlade | 186.625,00 kn | odbijen |
| Grad Požega | Klub čitatelja obiteljske prošlosti | Javni poziv za predlaganje programa koji potiču čitanje i razvoj čitateljske publike u Republici Hrvatskoj za 2021. godinu | Ministarstvo kulture | 37.700,00 kn | odbijen |
| Grad Požega | Izgradnja kolnika, nogostupa i sustava odvodnje oborinskih voda u Ulici bana Tome Erdodyja Bakača u Požegi | Javni poziv za sufinanciranje projekata gradova i općina za poticanje razvoja komunalnog gospodarstva i ujednačavanje komunalnog standarda u 2021. godini | Ministarstvo prostornog uređenja, graditeljstva i državne imovine | 993.950,00 kn | odbijen |
| Grad Požega | Naša školska užina – faza III | Operativni program za hranu i/ili osnovnu materijalnu pomoć za razdoblje 2014.-2020 | Ministarstvo rada, mirovinskoga sustava, obitelji i socijalne politike | 518.638,05 kn | odobren |
| Grad Požega | Nabava komunalne opreme | Javni poziv za neposredno sufinanciranje nabave komunalne opreme | Fond za zaštitu okoliša i energetsku učinkovitost | 213.000,00 kn | odobren |
| Grad Požega | Petica za dvoje – V faza | Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV. | Agencija za strukovno obrazovanje i obrazovanje odraslih, Ministarstvo znanosti i obrazovanja | 1.993.279,20 kn | odobren |
| Grad Požega | Ulaganje u partnerska područja Požega-Kreševo | Program poticanja prekogranične suradnje između Hrvatske i Bosne i Hercegovine u svrhu razvoja lokalne zajednice | Ministarstvo regionalnog razvoja i fondova Europske unije | 337.758,53 kn | odobren |
| Grad Požega | Sanacija opasnog mjesta - izgradnja prometice, izgradnja prometnice, pješačke staze i parkirališta u Ulicama Dobriše Cesarića i Josipa Runjanina | Poziv za prijavu projekata iz područja sigurnosti cestovnog prometa  na području Republike Hrvatske za 2021. godinu | MUP RH | 1.535.690,44 kn | odbijen |
| Grad Požega | Vrtić Mihaljevci | 7.4.1 Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu | Agencija za plaćanja u poljoprivredi, ribarstvu i ruralnom razvoju | 7.699.998,75 kn | odbijen |
| Grad Požega | DRC Vidovci | 7.4.1 Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu | Agencija za plaćanja u poljoprivredi, ribarstvu i ruralnom razvoju | 9.375.000,00 kn | odbijen |
| Grad Požega | Školska shema | Javni poziv za iskaz interesa osnivača školskih ustanova za sudjelovanje u školskoj shemi 20218/2022 | Agencija za plaćanja u poljoprivredi, ribarstvu i ruralnom razvoju | 117.913,00 kn | odobren |
| Gradska knjižnica Požega | Čitam. | Čitanjem do uključivog društva | Nacionalna zaklada za razvoj civilnoga društva | 457.764,46 kn | na ocjenjivanju |
| Gradski muzej Požega | Izrada taktilne slikovnice „Slavonac sam ja“ | Javni poziv za predlaganje programa koji potiču čitanje i razvoj čitateljske publike u Republici Hrvatskoj za 2021. godinu | Ministarstvo kulture | 94.000,00 kn | odbijen |
| **UKUPNO:** | | | | **26.584.069,21 kn** | |

Javna ustanova Lokalna razvojna agencija Požega je u 2021. godini sudjelovala u provedbi tri (3) projekta iz EU natječaja i u provedbi jednog (1) međunarodnog projekta kao projektni partner.

Tablica 2. Sudjelovanje u provedbi projekata u 2021. godini

|  |  |  |  |  |  |
| --- | --- | --- | --- | --- | --- |
| **PRIJAVI-TELJ:** | **NAZIV PROJEKTA:** | **POZIV:** | **NADLEŽNO TIJELO:** | **VRIJE-DNOST PROJE-KTA:** | **STATUS PROJEKTA:** |
| Grad Požega | Naša školska užina – faza III | Osiguravanje školske prehrane za djecu u riziku od siromaštva (šk. god. 2021.-2022.) | Ministarstvo rada, mirovinskoga sustava, obitelji i socijalne politike | 518.638,05 kn | Provedba |
| Grad Požega | Naša školska užina – faza II | Osiguravanje školske prehrane za djecu u riziku od siromaštva (šk. god. 2020.-2021.) | Ministarstvo rada, mirovinskoga sustava, obitelji i socijalne politike | 481.546,53 kn | provedba |
| Gradska glazba „Trenkovi panduri“ Požega | Dobre vibracije | Jačanje kapaciteta OCD-a za odgovaranje na potrebe lokalne zajednice | Nacionalna zaklada za razvoj civilnoga društva | 465.009,13 kn | Provedba, LO-RA je partner na provedbi |
| Sveučilište u Novoj Gorici | Otkrivanje ruralne baštine | EEA and Norway Grants Fund for Regional Cooperation | EEA and Norway Grants Fund for Regional Cooperation | 11.257.485,00 kn | Provedba, LO-RA je partner na projektu |
| **UKUPNO:** | | | | **12.722.678,71 kn** | |

1. Pružanje savjetodavne i tehničke pomoći u pripremi projekata za javne ustanove kojima je osnivač Grad Požega

Javna ustanova Lokalna razvojna agencija Požega je u 2021. godini pružila tehničku pomoć javnim ustanovama kojima je osnivač Grad Požega o mogućnostima financiranja iz EU fondova i drugih izvora financiranja. Djelatnici Agencije su pratili aktualne natječaje te informirali čelnike ustanova o otvorenim natječajima i javnim pozivima. Pruženo je 7 (sedam) savjetodavnih usluga pojedinačno javnim ustanovama:

* Gradski Muzej Požega, vezano uz prijavu projekata „Izrada taktilne slikovnice – Slavonac sam ja“ i „Klub čitatelja obiteljske prošlosti“,
* Komunalac d.o.o. vezano uz prijavu projekta „Nabava komunalne opreme“,
* Gradska knjižnica Požega, vezano uz prijavu projekta „Čitam“.
* Ostvarili smo suradnju sa Osnovnim školama u Požegi oko prijave projekta „Školska shema“ te prijave i provedbe projekata; „Petica za 5 – V faza“ i Naša školska užina – faza III“. Ostvarena je suradnja i sa Dječji vrtić Požega oko prijave projekta „Požeški limači – faza II“.

1. Pružanje savjetodavne i tehničke pomoći u pripremi projekata gospodarskih subjekata s područja Grada Požege

Agencija je u 2021. godini pružila savjetodavnu pomoć vezano za mogućnosti prijave za programe ulaganja te prijave na programe za mlade poduzetnike „Nevjerojatni“ što je prikazano slijedećom tablicom.

Tablica 3: Pružanje savjetodavne i tehničke pomoći u pripremi projekata gospodarskih subjekta s područja Grada Požege.

|  |  |  |
| --- | --- | --- |
| **REDNI**  **BROJ:** | **PODUZETNIK:** | **AKTIVNOST LO-RA-e:** |
| 1. | Auto servis Gavran j.d.o.o. | Savjetovanje oko mogućnosti prijava na programe oko novih ulaganja |
| 2. | Svi stanari Poduzetničkog inkubatora | Savjetodavna pomoć oko prijave na program za mlade poduzetnike „Nevjerojatni“ |

Također, pružene su savjetodavne usluge za još deset (10) gospodarskih subjekata telefonskim putem ili osobnim dolaskom u zgradu Poduzetničkog inkubatora.

1. Pružanje savjetodavne i tehničke pomoći u pripremi projekata organizacija civilnog društva s područja Grada Požege

Agencija je u 2021. godini pružila tehničku pomoć pri pripremi natječaj za sedam (7) organizacija civilnog društva te je prijavljeno ukupno devet (9) projekata. Ukupan iznos prijavljenih projekata iznosi: 3.024.060,87 kuna.

Tablica 4. Pružanje savjetodavne i tehničke pomoći u pripremi projekata organizacija civilnog društva s područja Grada Požege

|  |  |  |  |  |  |
| --- | --- | --- | --- | --- | --- |
| **PRIJAVI-TELJ:** | **NAZIV PROJEKTA:** | **POZIV:** | **NADLEŽNO TIJELO:** | **VRIJEDNOST PROJEKTA:** | **STATUS PROJEKTA:** |
| Požeški športski savez | Hrvatska pliva 2021. | Natječaj za sufinanciranje sportskih programa obuke u neplivača „Hrvatska pliva“ u 2021. godini | Ministarstvo turizma i sporta | 113.609,10 kn | odobren |
| Big Band Požega | Novim znanjima do uspjeha | Jačanje kapaciteta OCD-a za odgovaranje na potrebe lokalne zajednice | Nacionalna zaklada za razvoj civilnoga društva | 499.270,00 kn | odobren |
| Gradska glazba „Trenkovi panduri“ Požega | Dobre vibracije | Jačanje kapaciteta OCD-a za odgovaranje na potrebe lokalne zajednice | Nacionalna zaklada za razvoj civilnoga društva | 465.009,13 kn | odobren |
| "MI" Udruga roditelja djece i osoba s poteškoćama u razvoju | MI za zajednicu | Jačanje kapaciteta OCD-a za odgovaranje na potrebe lokalne zajednice | Nacionalna zaklada za razvoj civilnoga društva | 449.170,02 kn | odobren |
| Ličko zavičajno društvo "Vila Velebita" Požega | Lika u Požegi | Jačanje kapaciteta OCD-a za odgovaranje na potrebe lokalne zajednice | Nacionalna zaklada za razvoj civilnoga društva | 414.345,00 kn | odbijen |
| Udruga Humanum | VIJAK - Virtualna Inkluzija Jačanjem Aktivnih (Kapaciteta) Korisnika u PSŽ | Jačanje kapaciteta OCD-a za odgovaranje na potrebe lokalne zajednice | Nacionalna zaklada za razvoj civilnoga društva | 499.980,00 kn | prijavljen |
| BBK Požega | Staza Šicana | Javni natječaj za dodjelu donacija u 2021. godini | OTP Banka | 27.500,00 kn | odbijen |
| "MI" Udruga roditelja djece i osoba s poteškoćama u razvoju | MI i Mali princ | Poziv za predlaganje programa koji omogućuju pristup i dostupnost kulturnih sadržaja za osobe s invaliditetom i djecu i mlade s teškoćama u razvoju u RH u 2021. godini | Ministarstvo kulture | 61.200,00 kn | odbijen |
| Big Band Požega | Online Youth Big Band Croatia | Umjetnost i kultura online | Nacionalna zaklada za razvoj civilnoga društva | 493.977,62 kn | prijavljen |
| **UKUPNO:** | | | | **3.024.060,87 kn** | |

1. Upravljanje Poduzetničkim inkubatorom Požega

Agencija je zadužena za upravljanje Poduzetničkim inkubatorom Požega. U 2021. godini su evidentirane određene promjene u najmu uredskim prostora te proizvodnih hala.

Temeljem Natječaja za odabir korisnika Poduzetničkog inkubatora Požega, Upravno vijeće je 26. veljače 2021. godine donijelo Odluku o odabiru korisnika Poduzetničkog inkubatora Požega za korisnika/zakupnika proizvodne hale za Marka Šimunovića, Kneza Trpimira 3, 34000 Požega. Javna ustanova Lokalna razvojna agencija Požega je sa fizičkom osobom zaključila Ugovor o obvezi registracije poduzetnika i početka obavljanja djelatnosti u Poduzetničkom inkubatoru Požega. Temeljem izvršene registracije poduzetnika 27.travnja 2021. godine, Ugovor o zakupu poslovnog prostora na određeno vrijeme za proizvodnu halu je zaključen 04. svibnja 2021. godine sa M-SIM d.o.o.

Temeljem Natječaja za odabir korisnika Poduzetničkog inkubatora Požega (broj 09/2020.-12 od 29. prosinca 2020. godine), Upravno vijeće je 05. svibnja 2021. godine donijelo Odluku o odabiru korisnika Poduzetničkog inkubatora Požega, temeljem koje su ušli novi korisnici/zakupnici uredskih prostora: Knjigovodstveni servis LB, vl. Darko Pandžić i Lood, obrt za informatičke usluge, vl. Ivan Solić.

Na temelju podnesenog Zahtjeva za raskid ugovora društva BIOS d.o.o. od 04. kolovoza 2021. godine, donesena je Odluka o sporazumnom raskidu Ugovora o zakupu poslovnog prostora na određeno vrijeme br. 3/19. te je 08. rujna 2021. sukladno Odluci, zaključen Sporazum o raskidu Ugovora o zakupu.

Temeljem Zahtjeva za raskidom Ugovora od 15. studenog 2021. Obrta Hirsch Studio Upravno vijeće je dana 30. studenog 2021. donijelo Odluku o sporazumnom raskidu Ugovora o zakupu poslovnog prostora na određeno vrijeme, br. 12/19.

Slijedeća tablica prikazuje stanare. Poduzetničkog inkubatora Požega na dan 31.prosinca 2021. godine.

Tablica 5. Stanari Poduzetničkog inkubatora Požega na dan 31. prosinca 2021. godine

|  |  |  |
| --- | --- | --- |
| **REDNI**  **BROJ:** | **STANAR:** | **DJELATNOST:** |
| 1. | DIMETRIC d.o.o. | Pružanje geodetskih usluga, izrada geodetskih elaborata, podloga, snimaka i sl. |
| 2. | LOOD, Obrt za inf. usluge | Informatičke usluge i računalno programiranje |
| 3. | PNP Elektronika j.d.o.o. | Usluge programiranja, proizvodnje elektroničkih proizvoda i projektiranje |
| 4. | INVICTUM j.d.o.o. | Usluge računalnog programiranja, izrada web stranica, izrada aplikacija prema specifikaciji |
| 5. | AUTOSERVIS GAVRAN j.d.o.o. | Usluge popravka, servisiranja i nadogradnje motornih vozila |
| 6. | 2M instalacije d.o.o. | Instalacijski radovi, uvođenje instalacijskog grijanja i vodovoda, servis plinskih bojlera i sl. |
| 7. | INGINSPEKT uslužni obrt | Tehnička ispitivanja, zaštita od požara, zaštita na radu |
| 8. | AUTOSERVIS JOKA j.d.o.o. | Usluge popravka i održavanja motornih vozila |
| 9. | PAVIĆ d.o.o. za usluge | Proizvodnja kartonskih kutija i ambalaže |
| 10. | Ured ovlaštenog inženjera elektrotehnike Antonio Ferhatović | Usluge obavljanja poslova projektiranja i/ili stručnog nadzora građenja |
| 11. | Knjigovodstveni servis LB | Računovodstveni i knjigovodstveni poslovi |
| 12. | M- SIM d.o.o. | Proizvodnja namještaja, građevne stolarije |

Plan i program rada Poduzetničkog inkubatora Požega definiran je posebnim dokumentom - Pravilnikom o radu poduzetničkog inkubatora, definiranju načina pružanja inkubacijskih usluga te utvrđivanju kriterija i procedura za odabir korisnika i njegovih izmjena.

Na dan 31. prosinca 2021. godine popunjeno je 86% kapaciteta Poduzetničkog inkubatora: ukupno osam (8) od deset (10) uredskih prostora i četiri (4) od četiri (4) hale.

Osim poduzetnika, kojima je temeljem ugovora iznajmljen poslovni prostor na određeno vrijeme, u Inkubatoru su smješteni i djelatnici Agencije, kao i djelatnici Odsjeka za gospodarstvo, poduzetništvo i europske integracije Upravnog odjela za komunalne djelatnosti i gospodarenje Grada Požege. Struktura ukupno zaposlenih stanara (20 zaposlenih u Poduzetničkom inkubatoru Požega), kao i podjela s obzirom na spol (17 zaposlenih muškaraca i 3 žene) i obrazovanje (9 zaposlenih sa srednjom stručnom spremom, 3 sa višom stručnom spremom i 8 sa visokom stručnom spremom) je prikazana u sljedećoj tablici i na pripadajućim grafikonima.

Tablica 6. Broj zaposlenika kod Korisnika i zakupljen prostor Poduzetničkog inkubatora

|  |  |  |  |
| --- | --- | --- | --- |
| **REDNI BROJ:** | **KORISNIK INKUBATORA:** | **ZAKUPLJENI PROSTOR:** | **BROJ ZAPOSLENIH:** |
| 1. | Ured ovlaštenog inženjera elektrotehnike Antonio Ferhatović | Ured 1 | 1 |
| 2. | INGINSPEKT, uslužni obrt | Ured 2 | 3 |
| 3. | 2M Instalacije d.o.o. | Ured 3 | 1 |
| 4. | INVICTUM j.d.o.o. | Ured 4 | 1 |
| 5. | PNP elektronika j.d.o.o. | Ured 5 | 2 |
| 6. | DIMETRIC d.o.o. | Ured 6 | 2 |
| 7. | LOOD | Ured 8 | 1 |
| 8. | LB knjigovodstveni servis | Ured 9 | 1 |
| 9. | PAVIĆ d.o.o. za usluge | Hala 1 | 1 |
| 10. | AUTOSERVIS JOKA j.d.o.o. | Hala 2 | 2 |
| 11. | M-SIM d.o.o. | Hala 3 | 2 |
| 12. | AUTOSERVIS GAVRAN j.d.o.o. | Hala 4 | 3 |
| 13. | Javna ustanova Lokalna razvojna agencija Požega | Uredi 10,11,13 | 4 |
| 14. | Grad Požega – Upravni odjel za komunalne djelatnosti i gospodarenje – Odsjek za gospodarstvo, poduzetništvo i europske integracije | Uredi 10,11 | 2 |
| **UKUPNO:** |  |  | **26** |

Grafikon 1. Zaposlenici korisnika Poduzetničkog inkubatora s obzirom na spol

Grafikon 2. Zaposlenici korisnika Poduzetničkog inkubatora s obzirom na obrazovanje

Sukladno Pravilniku o radu poduzetničkog inkubatora, definiranju načina pružanja inkubacijskih usluga te utvrđivanju kriterija i procedura za odabir korisnika i njegovim izmjenama, Agencija vodi evidenciju o edukacijskoj i konferencijskoj dvorani, koje su dostupne kako korisnicima inkubacijskih usluga, tako i svim zainteresiranim pravnim i fizičkim osobama, uz naplatu sukladno važećem cjeniku.

Osim korisnika (stanara) Poduzetničkog inkubatora, Agencija je potpisala 21 Ugovor o pružanju virtualnih usluga Poduzetničkog inkubatora Požega.

U nastavku je dan pregled korištenja Konferencijske dvorane Poduzetničkog inkubatora u Požegi u 2021. godini.

Tablica 7. Korištenje konferencijske dvorane u 2021. godini:

|  |  |  |  |  |  |
| --- | --- | --- | --- | --- | --- |
| **REDNI BROJ:** | **MJESEC:** | **DANI KORIŠTENJA:** | **SATI KORIŠTENJA:** | **BROJ SUDIONIKA:** | **KORISNICI:** |
| 1. | Siječanj | 1 dan | 2 sata | 3 | Lumenice i Grad Požega, sastanak u okviru projekta „Požeške bolte“ |
| 2. | Veljača | 1 dan | 2 sata | 5 | Radni sastanak „2M Instalacije“ |
| 3. | Ožujak | 5 dana | 15 sati | 149 | -Koordinacijski sastanak u okviru projekta „Požeške bolte“  - „Bios“ Predavanje iz toksikologije  -Koordinacijski sastanak u okviru projekta „PUK 50“  - „Plesni studio Marine Mihelčić“ snimanje koreografije |
| 4. | Travanj | 1 dan | 2 sata | 20 | Završna konferencija u okviru projekta „Požeški limači“ |
| 5. | Lipanj | 2 dana | 1 sat | 35 | Koordinacijski sastanak u okviru projekta „Petica za dvoje“ |
| 6. | Srpanj | 2 dana | 3 sata | 31 | -Završna konferencija projekta „Petica za dvoje-IVfaza“  -Koordinacijski sastanak u okviru projekta „Požeške bolte“ |
| 7. | Studeni | 6 dana | 9 sati | 24 | -Koordinacijski sastanci u okviru projekta „Požeške bolte“  -Postupak testiranja za mjesto ravnatelja |
| 8. | Prosinac | 4 dana | 8 sati | 86 | -Koordinacijski sastanci u okviru projekta „Požeške bolte“  -Završna konferencija projekta „PUK 50“ |
| **UKUPNO:** | | **22 dana** | **42 sata** | **353 sudionika** |  |

1. Edukacije

U svrhu ostvarivanja što boljih rezultata u radu Agencije neophodno je povećanje kompetencija djelatnika Agencije, stoga su u 2021. godini djelatnici Agencije sudjelovali na sveukupno 18 edukacija/radionica/predavanja, što pokazuje slijedeća tablica.

Tablica 8. Sudjelovanje zaposlenika Lokalne razvojne agencije Požega na edukacijama i radionicama:

|  |  |  |
| --- | --- | --- |
| **REDNI BROJ:** | **DJELATNICI:** | **EDUKACIJA:** |
| 1. | Dalibor Vranić | Sudjelovanje na Programu izobrazbe u području javne nabave |
| 2. | Mirjana Gunčević | Sudjelovanje na Provedbenoj radionici u okviru Poziva Osiguravanje školske prehrane za djecu u riziku od siromaštva (2021.-2022.) (online) |
| 3. | Mirjana Gunčević | Sudjelovanje na Info-radionici u okviru FEAD Poziva “Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći – faza IV˝ (online) |
| 4. | Dalibor Vranić | Sudjelovanje na 2. dionička radionica za plan upravljanja ekološke mreže Donji Emovci |
| 5. | Dario Colle | Sudjelovanje na radionici za pripremu pilot projekta razvoja pametnog turizma (online) |
| 6. | Dalibor Vranić | Sudjelovanje na edukaciji Integracija državljana trećih zemalja, trodnevna, |
| 7. | Andreja Menđel | Sudjelovanje na radionici Smart city (online) |
| 8. | Dario Colle | Sudjelovanje na provedbenoj radionici u okviru Poziva Osiguravanje pomoćnika u nastav i stručnih komunikacijskih posrednika |
| 9. | Dario Colle | Sudjelovanje na informativnoj radionici „Poboljšanje pristupa ranjivih skupina tržištu rada u sektoru turizma i ugostiteljstva II.“ (online) |
| 10. | Andreja Menđel | Radionica „Čitanjem do uključivog društva“ |
| 11. | Andreja Menđel | Radionica izrade Plana razvoja Požeško-slavonske županije |
| 12. | Andreja Menđel | Webinar „Fiskalna odgovornost – novine, sastavljanje i predaja upitnika za 2020.“ |
| 13. | Andreja Menđel | Panonska Hrvatska, IKT sektor – 1.sastanak |
| 14. | Andreja Menđel | Panonska Hrvatska, poljoprivredno-prehrambeno-prerađivački sektor – 1. sastanak |
| 15. | Andreja Menđel | Panonska Hrvatska,IKT sektor – 2.sastanak |
| 16. | Andreja Menđel | Panonska Hrvatska, poljoprivredno-prehrambeno-prerađivački sektor-2.sastanak |
| 17. | Andreja Menđel | Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama – faza IV. – sastanak, radna skupina |
| 18. | Andreja Menđel | Radionica radnih skupina Plana razvoja Požeško-slavonske županije |

1. Informiranje i savjetovanje javnog, civilnog i gospodarskog sektora

Agencija je u 2021. godini provodila aktivnosti informiranja potencijalnih korisnika o EU i nacionalnim sredstvima. Aktivnosti su se provodile na zahtjev zainteresiranih pojedinaca u prostorima Poduzetničkog inkubatora Požega.

Agencija je u 2021. surađivala s relevantnim ministarstvima, agencijama, organizacijama i institucijama.

1. Promidžba i vidljivost

U svrhu promoviranja svoga rada i djelovanja Agencija je izradila promotivne materijale sa svojim obilježjima, koji su se tijekom godine podijelili gospodarskim subjektima i zainteresiranim građanima, s ciljem povećanja prepoznatljivosti rada i djelovanja Agencije. U okviru obilježavanja „Dani otvorenih vrata EU projekata“, Agencija je u suradnji sa Gradom Požegom, imala štand u centru grada gdje su prezentirali projekte koji su u provedbi.

1. Izvještavanje

Dostavljanjem i obrazloženjem ovoga Izvješća o radu za 2021. godinu, Agencija ispunjava zakonsku obvezu sukladno kojoj je dužna, svom Upravnom vijeću i osnivaču najmanje jednom godišnje dostaviti izvješće o realizaciji Plana rada za navedenu godinu.

U Požegi, 31. siječnja 2022. godine

Ravnateljica:

Ida Dumančić, univ.spec.oec.